
Latin (latin: lingua latTna ) er et sprog, der blev talt i 
oldtidens Romerrige. Det har været brugt som 
internationalt sprog til midten af 1800-tallet, og latin er 
stadig den Hellige Stols (Bispesædet i Roms) officielle 
sprog. 

Historie 


Latin hører til den italiske gruppe af de indoeuropæiske 
sprog som de uddøde sprog oskisk og umbrisk. Latin er 
egentlig betegnelsen på den dialekt, der blev talt i det 
antikke Latium (Lazio), dvs. området syd for Rom. 
Efterhånden som Rom underlagde sig resten af Italien 
og siden landene omkring Middelhavet, voksede latin i 
indflydelse, og latin blev administrationssprog i den 
vestlige del af Romerriget. I øst holdt man derimod fast 
ved græsk, der var blevet udbredt efter Alexander den 
Stores erobringer, og som alle dannede romere alligevel 
talte. 


Latin 

(lingua latina) 


Talt i: 

Romerske kongerige, Den 
Romerske republik, 

Romerriget, Middelalderens og 
Nyere tids Europa, Det 
armenske kongedømme 
Kilikien (som Lingua franca), 

Vatikanstaten 

Talere i alt: 

— 

Rang: 

? 

Sprogstamme: 

Indoeuropæisk 


Italiske sprog 


Latin 

Officiel status 

Officielt sprog i: 

Vatikanstaten 


Reguleret af: I antikken, romerske skoler 

med hensyn til grammatik og 
retorik^. I dag er Opus 
Fundatum Latinitas^. 


Sprogkoder 

ISO 639-1: 

la 

ISO 639-2: 

lat 

ISO 639-3: 

lat (http://www-01.sil.Org/i 

so639-3/documentation.asp?id 

=lat) 


Der var i oldtiden forholdsvis stor forskel på det lærde 
klassiske latin, som blev brugt i litteratur og offentlige 
taler, og som er det sprog, der undervistes i i traditionel 
latinundervisning, og det enklere folkelige 
"vulgærlatin", som mest blev brugt i daglig tale, men 
som vi kan se spor af i komedierne og Petronius' 
Satyricon. Cicero gjaldt som det sproglige ideal, og 
hans samtidige forfatteren Marcus Terentius Varro 
fremholdt i sit værk De lingua latina, at det at tale latin 
godt, var at tale "romersk". Man kendte romeren på, at 



























han udtalte het og de afsluttende ser. Catullus gør i et 
digt nar af en udannet mand, Arrius, der prøver at virke 
dannet ved at udtale h, hvor det ikke skal være, som 
hvis man udtalte "ovenpå" som "hovenpå". En gravstele 
fra Tarragona har indskriften Have Volusia (= Farvel, 
Volusia), hvor der skulle have stået Ave Volusia. Med 
udgangspunkt i de mange sprogfejl, han hørte, 
bekymrede Varro sig for det latinske sprogs fremtid 

Fra omkring 300 e.Kr. blev latin den vestlige kirkes 
sprog. Det varede hele middelalderen. Fatin blev det 
internationale sprog, som lærde og videnskabsmænd i 
det vestlige Europa brugte til udveksling af tanker og 
opdagelser . Tidspunktet, hvorpå latin ophørte med at 
være modersmål, sættes til ca år 600 



Største udbredelse af Romerriget. Latin var på 

ingen måde begrænset til disse regioner, og 

koiné, koptisk, syrisk og andre indfødte sprog 

T ■ r i cc j i j ■ dominerede den østlige halvdel af Romerriget. 

Skønt Futher afskaffede latm som gudst|enestesprog , 

beholdt latin også efter reformationen sin plads på 

Københavns Universitet og andre europæiske universiteter. Videnskabelige værker var på latin indtil midten 

af 1800-tallet. Det blev herefter især tysk, der kom i brug (bl.a. af den klassiske filolog Johan Nicolai 

Madvig), før engelsk tog over hundrede år senere. 


Da Romerriget brød sammen, og de enkelte provinser faldt i forskellige germanske kongers hænder, 
begyndte det latinske sprog at blive splittet op i en række vulgærlatinske dialekter. Disse var til sidst så 
forskellige fra hinanden, at der var tale om forskellige sprog, de romanske sprog, hvor man netop har ophørt 
med at udtale den indledende h. Således er det latinske ord habére (= at have) blevet til det italienske ord 
avére og det franske ord avoir. I lang tid blev man ved med at skrive på klassisk latin, som man altid har 
gjort, og det er først i 800-tallet, vi finder de tidligste tekster på romansk. På det tidspunkt har det talte sprog 
bevæget sig så langt væk fra det skrevne sprog, at almindelige mennesker næppe har kunnet forstå meget af 
de lærdes latin. Sproget i provinserne kom også under indflydelse af disses oprindelige sprog. 


Latin i nyere tid 

Fatin har været benyttet som officielt sprog, når det nationale sprog har været forbudt. I Polen var latin 
officielt sprog frem til 1795 for at undgå, at russisk eller tysk blev påtvunget befolkningen. I Ungarn var 
latin administrativt sprog frem til 1844. Ungarsk var forbudt af myndighederne, og for at slippe at bruge 
erobrernes sprog, tysk, benyttede ungarerne sig af latin. 

I EU er alle medlemslandenes officielle sprog gjort til officielle EU-sprog. Det medfører, at mindst 40% af 
EUs administrative omkostninger går til oversættelse og tolketjeneste. Den italienske repræsentant Mario 
Capanna har holdt en tale på latin i Europa-parlamentet. Han blev anmodet om at benytte et mere 
tidsmæssigt sprog, men Capanna påpegede, at ingen forskrifter forbød ham at benytte latin, og fik støtte fra 
den tyske repræsentant Otto von Habsburg - på latin. Også den svenske latin-professor Birger Bergh støtter 
tanken om latin som fællessprog i Europa, fordi latin har fungeret længere end engelsk og fransk tilsammen. 

Ole Borch udtalte i 1680, at på samme måde som egyptiske mumier ødelægges, hvis man rører ved dem, 
ødelægges latin af forandringer. Efterligning først og fremmest af Cicero var efter Borchs mening idealet. 
Men hvis man ikke kan skrive noget på latin, som Cicero kunne have skrevet, er latin ikke til megen nytte. 
Erasmus af Rotterdam protesterede mod sin tids ciceronianere ved at skrive om aktuelle temaer på latin. Den 
finske professor Tuomo Pekkanen fra universitetet i Jyvaskyla har oversat de ca 22.000 vers i Kalevala til 
latin, udarbejder sammen med en kollega nyheder på latin for finsk radio, og har tilrettelagt digte af Horats 
til jazz-sange. Ligeledes udkom en samling Catullus-digte med titlen Variationes Catullianae jazzicaeJ-^ 




























Latin er officielt sprog i mikronationen Ladonia på Kulien i Sverige .^ kllde man 9 ler 1 

Udtale 


Forskningen har et ganske godt indtryk af, hvordan latin blev udtalt i oldtiden. Den latinske sprogvidenskab 
har en række indicier at støtte sig til: 

1. De romerske grammatikeres beskrivelse af udtalen. 

2. Stavefejl i indskrifterne. 

3. Lydenes videre udvikling i de romanske sprog. 

4. Latinske låneord i fremmede sprog (især græsk og germansk). 

5. Fremmede låneord i latin (især fra græsk). 

Den danske skoleudtale har traditionelt fulgt det danske lydsystem og har desuden haft en række senlatinske 
udtalevaner, der også kendes fra den latinske udtale i de andre europæiske lande, først og fremmest c = [s] 
foran fortungevokaler, og ae = [s:]. I løbet af det 20. århundrede har man gjort stadig flere indrømmelser til 
den klassiske udtale, som den sprogvidenskaben har rekonstrueret. De fleste udtaler derfor c og ae som [k h ] 
(dansk k) og [ai] (dansk ej). 

Det er derimod kun få specialister, der konsekvent skelner vokal- og konsonantlængde, selv om vi ved, at 
kvantitetsforskellen var betydningsbærende. Et typisk eksempel er anus 'gammel kone', anus 'numsehul', 
annus 'år', der på klassisk latin alle blev udtalt forskelligt, hvorimod de to første falder sammen i den 
europæiske latin. Hvor konsonantlængden normalt bliver gengivet med en dobbeltskrivning af den 
pågældende konsonant, bliver vokallængden normalt ikke markeret i de latinske tekster (en del ældre 
indskrifter bruger dog en såkaldt apex til at markere de lange vokaler, men ikke konsekvent). I dansk 
eksisterer der ingen forskel mellem lange og korte konsonanter, men derimod mellem korte vokaler i 
lukkede stavelser (og foran oprindeligt lange konsonanter) og lange vokaler i åbne stavelser. 

Trykket falder på den næstsidste stavelse, hvis den indeholder en lang vokal eller en diftong, eller hvis 
stavelsen er lukket: amåtur, amoenus, perfectus. Ellers falder det på den tredjesidste stavelse: msula, Julius. 
Eftersom vokallængden normalt ikke er markeret, skal trykket i tvivlstilfælde slås efter eller læres udenad. 
Det gælder både i den klassisk latinske udtale og i den danske skoleudtale. Når trykket falder på den 
tredjesidste stavelse, har den danske skoleudtale imidlertid også et stød på en eventuelt lang vokal eller 
diftong eller på n, m, r, l, f.eks. ul’timus, Ta’citus, ter’ritus. Det samme gælder i den næstsidste stavelse, 
hvis den ordet ender på -er, f.eks. pa’ter, Alexan’der. 





Klassisk latin 

Dansk skoleudtale 



lukket stavelse åben stavelse 

a 

[a] (som i tam) 

[æ] (som i land)', foran p, b, m. c, g, nc, . 

ng, i [a] (som i tam) L J v ' 

å 

[a:] (som i varme) 

ae 

[ai] (som i dansk rejse) 

[e:] (som dansk læne) 

au 

[au] (som i dansk havne) 

[au] (som i dansk havne) 

b 

[b] (som i fransk beurre) 

[b] (som i dansk bør) 

c 

(k) 

[k] (som fransk, omtrent = dansk g) 

[s] foran /, e, y, ae, oe; ellers [k h ] (som i dansk kande) 

ch 

[k h ] (som i dansk kande) 

[k h ] (som i dansk kande) 

d 

[d] (som i fransk deux) 

[d] (som i dansk dø) 

e 

[e] (som i dansk hætte) 

[e] (som i dansk hætte)] foran og efter [e:] (som i dansksene); 
r [æ], tryksvagt [e] (som e i dansk efter r [æ:] (som e i dansk 

herre) kredse) 

é 

[e:] (som i dansksene) 

eu 

[eu] (omtrent som i dansk levne) 

[æu] (som i dansk neutral) 

f 

[f] 

[f] 

g 

[g] (som i fransk guerre)] foran n [g] (som i 
sungne) 

[g] (som i dansk gærde)] foran n [g] (som i sungne) 

gu 

[g w ] (omtrent som i engelsk linguist, men 
med rundingen samtidig med konsonanten) 

[gv] (som i dansk skvalder) 

h 

[h] (i dagligsproget ofte stumt) 

[h] 

i 

[i] (som engelsk sit, tysk sitzen, mindre 
nøjagtigt dansk midte) 

[i] (som i dansk bidt)] foran n, m[e] r ., . . , , . 

(som , i dansk kvinde) [|:] (som 1 dansk " ne) 

I 

[i:] (som i dansk line) 

j 

[j]; mellem vokaler [j:] 

U] 

1 

[1] (som i dansk bulle)] efter u, o [1] (som i 
engelsk buli, russisk 6bm). 

[1] 

m 

[m] 

i udlyd foran vokal stumt 

[m] 

n 

[n]; (som synge) foran c, g, x [g]; foran s i 
reglen stumt 

[n] 

[g] (som synge) foran c, g, x 

o 

[d] (som i engelsk pot eller mellem dansk 
lukke og potte) 

[a] (som i dansk potte) [o:] (som i dansk tone) 

6 

[o:] (som i dansk tone) 


oe 

[di] (som i dansk søjle eller mere præcist 
engelsk soil, tysk Såule) 

[ø\] (som i dansk løse) 

P 

[p] (som i fransk pére, omtrent = dansk b i 
bære) 

[p h ] (som i dansk pære) 

ph 

[p h ] (som i dansk pære) 

[f] 

qu 

[k w ] (omtrent som i engelsk queen, men 
uden pust og med rundingen samtidig med 
konsonanten) 

[k h v] (som i dansk kvinde) 

r 

[r] (som italiensk) 

[s] (som i dansk råbe)] [e] efter vokal (som i dansk værre, tærte) 

t 

[t] (som i fransk tete, omtrent som i dansk 
dette) 

[t s ] (som i dansk tæt) 

th 

[t h ] (som i dansk tæt) 

[t s ] (som i dansk tæt) 

u 

[u] (som i engelsk put, tysk putzen) 

[u] (som i dansk budt)] foran n, m [d] [u:] (som i dansk kugle)] 

(som i dansk kunde)] efter r [o] (som i efter r [o:] (som i dansk 
dansk krudt) rune). 

u 

[u:] (som i dansk kugle) 

V 

[w] (som i engelsk warm) 

[o] (som i dansk varm) 

y 

[y] (som i dansk hytte) - kun i græske ord 

[y] (som i dansk hytte)] foran n, m [ø] [y:] (som i dansk hyle). 


(som i dansk yngel) 



y 

[y:] (som i dansk hyle ) - kun i græske ord 

1 

X 

[ks] 

[gs] 


Se også 

■ Vulgærlatin 

■ Middelalderlatin 

■ Lægelatin og Gartnerlatin 

■ Latinsk grammatik 

■ Latinske ord og vendinger 

■ Pseudolatin 


Henvisninger 

1. "Schools". Britannica (1911). 

2. Opus Fundatum Latinitas et organ under den romersk-katolske kirke , der regulerer latin med 
hensyn til dets status som officielt sprog ved Den Hellige Stol og til brug af katolske præster. 

3. Vibeke Roggen m.fl.: Antikkens kultur (s. 184-5), forlaget Aschehoug, Oslo 2010, ISBN 978- 
82-03-33743-7 

4. Vibeke Roggen m.fl.: Antikkens kultur (s. 185) 

5. Vibeke Roggen: "Latin - fortsatt god latin?", Gobelin Europa (s. 74-5), forlaget Sypress, Oslo 
1995, ISBN 82-91224-12-9 

6. Vibeke Roggen: "Latin - fortsatt god latin?", Gobelin Europa (s. 76-7) 

Eksterne henvisninger 


■ Der findes også en Wikipedia på latin. 

■ . Wikimedia Commons har flere filer relateret til Latin 

■ Perseus (http://www.perseus.tufts.edu/cgi-bin/morphindex?lang=la) - Denne side kan 
analysere latinske ord for køn og kasus. 


Generelle 

■ Ephemeris (http://ephemeris.alcuinus.net) Nuntii Latini universi. 

■ The Perseus Project (http://www.perseus.tufts.edu/); en nyttig side, dedikeret til studering af 
klassiske sprog og klassisk litteratur. Indeholder en interaktiv latinordbog (http://www.perseus.t 
ufts.edu/cgi-bin/resolveform?lang=Latin). 

■ Etnologisk rapport af latin (http://www.ethnologue.com/show_language. asp?code=LTN) 

■ Andre latinske ressourcer (htt£://humanum.arts.cuhk.edu.hk/Lexis/Latin/resources.html) 


Udtale, betydning og stavning 

■ Botanisk udtale (http://roundrobin2001.0catch.com/audio.html). Denne side indeholder lydfiler, 
som du kan klikke på for at høre udtalen af de botanisk/latinske navne på en plante eller 
terminologi. 




































■ Latinsk udtale, af Gn. Dionysius Scorpio Invictus (http://home.scarlet.be/mauk.haemers/collegi 
umjatinum/pronounce.htm) 

■ Udtale og stavning af videnskabelige betegnelser, en artikel af Kalliope K. Bechraki og 
Andreas L lliopoulos (http://www.malawicichlidhomepage.com/aquainfo/greek_pronounce.htm 

!) 


Ordbøger 

■ Latinsk-dansk Ordbog (http://latinskordbog.dk/) 

■ Latin - Engelsk ordbog (http://humanum.arts.cuhk.edu.hk/Lexis/Latin/) 

■ Saxo-middelalderlatinsk ordbog (http://www.rostra.dk/latin/) - Vademecum in opus Saxonis et 
alia opera Danica compendium ex indice verborum 

■ Neues Latein-Lexikon. Lexicon recentis latinitatis. Uber 15.000 Stichworter der heutigen 
Alltagssprache in lateinischer Ubersetzung. Von Astronaut (nauta sideralis) bis Zabaione 
(merummovo infusum). Herausgeber: libraria editoria vaticana. Originalausgabe 1992: Libraria 
Editoria Vaticana. Deutsche Ausgabe 1998: Mathias Lempertz Buchhandlung und Antiquariat 
GmbH, Bonn, ISBN 3-933070-01-5. 


Hentet fra "https://da.wikipedia.Org/w/index. php?title=Latin&oldid=10249531" 


Denne side blev senest ændret den 19. februar 2020 kl. 14:55. 

